R E L A C I O N 
PËR
 PROJEKTLIGJIN “PËR RATIFIKIMIN E MARRËVESHJES NDRYSHUESE TË MARRËVESHJES SË HUASË DHE PROJEKTIT, NDËRMJET REPUBLIKËS SË SHQIPËRISË, TË PËRFAQËSUAR 
NGA MINISTRIA E FINANCAVE, E OPERATORIT TË SISTEMIT 
TË TRANSMETIMIT, SH.A., SI AGJENCIA E ZBATIMIT 
TË PROJEKTIT, DHE KFW FRANKFURT AM MAIN, PËR FINANCIMIN E PROJEKTIT “LINJA E TRANSMETIMIT 400 KV SHQIPËRI - KOSOVË (TIRANË - PRISHTINË)””

Marrëveshja ndryshuese e marrëveshjes së huasë dhe projektit, ndërmjet Republikës së Shqipërisë, të përfaqësuar nga Ministria e Financave, e Operatorit të Sistemit të Transmetimit, sh.a., si agjencia e zbatimit të projektit, dhe               KfW Frankfurt am Main, për financimin e projektit “Linja e transmetimit            400 kV Shqipëri - Kosovë (Tiranë - Prishtinë), është miratuar, në parim, me vendimin nr.30, datë 22.1.2014, të Këshillit të Ministrave, dhe është nënshkruar në datën 25.1.2014.

OST, sh.a.-ja, është person juridik përgjegjës për të kryer veprimtaritë e transmetimit të energjisë elektrike, dispeçerimit të sistemit elektroenergjitik, si dhe për operimin e tregut të energjisë elektrike, i licencuar nga ERE për aktivitetin e transmetimit të energjisë elektrike me vendimin nr.24, datë 26.3.2009.
Si rrjedhojë e këtyre funksioneve dhe mbështetur në parashikimet e                    ligjit nr.9072, datë 22.5.2003, “Për sektorin e energjisë”, të ndryshuar, OST, sh.a.-ja, përgjigjet për mirëmbajtjen dhe zhvillimin e rrjetit te transmetimit. Për këtë arsye, OST, sh.a.-ja, ka ndërmarrë hapat e nevojshëm për ndërtimin e linjës së transmetimit 400 kV Shqipëri - Kosovë.

Linja e transmetimit 400 kV Shqipëri - Kosovë është një projekt, i cili po mundësohet për t’u realizuar, në saje të marrëveshjes së huasë dhe projektit, ratifikuar me ligjin nr.10248, datë 11.3.2010, të lidhur ndërmjet KfW Frankfurt am Main, Republikës së Shqipërisë, të përfaqësuar nga Ministria e Financave, dhe Operatorit të Sistemit të Transmetimit, sh.a., si agjencia e zbatimit të projektit.

Vlera e huasë së akorduar nga KfW-ja është 42 000 000 euro. Projekti ka të bëjë me ndërtimin e linjës së transmetimit 400 kV Shqipëri - Kosovë (Tiranë - Prishtinë), përfshirë investimet në pajisjet e tensionit të lartë.
Qëllimi i projektit është të përmirësojë sigurinë me kosto efikase të furnizimit me energji elektrike në Shqipëri, të përmbushë kushtet për një treg të integruar të energjisë elektrike në Evropën Juglindore dhe të krijojë kapacitete eksportimi në Kosovë, si dhe të kursejë shpenzime nëpërmjet operimit të përbashkët të kapaciteteve të gjenerimit (Shqipëri dhe Kosovë). Kjo kontribuon në zhvillimin ekonomik të Shqipërisë e Kosovës dhe forcimin e bashkëpunimit rajonal në sektorin e energjisë elektrike. 
Duke qenë se për projektin ka pasur vonesa në procesin e realizimit të procedurave të prokurimit dhe lidhja e kontratave për zbatimin e projektit ka përfunduar në dhjetor 2013, nuk është arritur disbursimi i kredisë sipas afateve të parashikuara në marrëveshjen e huasë.
Për sa më sipër, për vetë rëndësinë që mbart ky projekt dhe domosdoshmërinë për të filluar zbatimin e tij pa vonesa, është i nevojshëm ndryshimi i marrëveshjes së huasë. Ky ndryshim konsiston në shtyrjen e afatit të disbursimit dhe ristrukturimin e ripagesave. Huadhënësi, KfW Frankfurt am Main, shprehet dakord me ndryshimin e këtij kushti të marrëveshjes. Konfirmimi është dërguar nga ana e Ministrisë së Financave, e cila kërkon edhe marrjen e masave për miratimin e tij në parim nga Këshilli i Ministrave. 
Për sa më sipër, është hartuar ky projektligj, i cili parashikon ndryshimin e marrëveshjes së huasë dhe projektit për realizimin e linjës së transmetimit 400 kV Shqipëri - Kosovë (Tiranë - Prishtinë), për sa i takon:

· afatit të fundit të disbursimit, duke e ndryshuar datën nga 30.6.2013 në       datë 31.12.2015;
· periudha e ripagesave nga data 30.6.2013 - 30.12.2024 shtyhet në datat  30.6.2016 - 30.12.2024, e detajuar me afate dhe këste, si më poshtë vijon:
	Kësti
	Datë
	Viti
	Shuma
	EURO

	1. 
	Qershor 30,
	2016
	2,333,333.33
	EURO

	2. 
	Dhjetor 30,
	2016
	2,333,333.33
	EURO

	3. 
	Qershor 30,
	2017
	2,333,333.33
	EURO

	4. 
	Dhjetor 30,
	2017
	2,333,333.33
	EURO

	5. 
	Qershor 30,
	2018
	2,333,333.33
	EURO

	6. 
	Dhjetor 30,
	2018
	2,333,333.33
	EURO

	7. 
	Qershor 30,
	2019
	2,333,333.33
	EURO

	8. 
	Dhjetor 30,
	2019
	2,333,333.33
	EURO

	9. 
	Qershor 30,
	2020
	2,333,333.33
	EURO

	10. 
	Dhjetor 30,
	2020
	2,333,333.33
	EURO

	11. 
	Qershor 30,
	2021
	2,333,333.33
	EURO

	12. 
	Dhjetor 30,
	2021
	2,333,333.33
	EURO

	13. 
	Qershor 30,
	2022
	2,333,333.33
	EURO

	14. 
	Dhjetor 30,
	2022
	2,333,333.33
	EURO

	15. 
	Qershor 30,
	2023
	2,333,333.33
	EURO

	16. 
	Dhjetor 30,
	2023
	2,333,333.33
	EURO

	17. 
	Qershor 30,
	2024
	2,333,333.33
	EURO

	18. 
	Dhjetor 30,
	2024
	2,333,333.39
	EURO


Autoritetet kompetente për zbatimin e kësaj marrëveshjeje janë Ministria e Financave dhe Ministria e Energjisë dhe Industrisë.

Në zbatim të nenit 121 të Kushtetutës, ky projektligj i paraqitet Kuvendit për ratifikim.

